open-index/open-wikipedia-markdown huggingface dataset:
نظام مدفون

**نظام مدفون** (embedded system) اصل میں ایک قسم کا کمپیوٹر (کمپیوٹر) ہی ہوتا ہے جسے صرف کوئی ایک یا چند مخصوص افعال انجام دینے کے لیے ہی بنایا گیا ہو، بعض اوقات اس کے لیے مدفون کمپیوٹر (embedded computer) کی اصطلاح بھی اختیار کی جاتی ہے۔ ایک اندازے کے مطابق، مدفون کمپیوٹر شائد سب سے زیادہ کثرت سے زیر استعمال کمپیوٹر یا کمپیوٹر کہے جا سکتے ہیں کیونکہ یہ کم و پیش تمام اقسام کی روزمرہ استعمال میں لائی جانے والی برقیاتی اختراعات (devices) میں کسی نا کسی شکل میں موجود ہوتے ہیں۔

زمرہ:برقی انجینئری
زمرہ:پیوستہ نظامات
زمرہ:کمپیوٹر انجینئرنگ
زمرہ:کامنز زمرہ جس کا ربط ویکی ڈیٹا پر ہے
زمرہ:کمپیوٹر سائنس
زمرہ:نظام ہائے کمپیوٹر
زمرہ:ویکی ڈیٹا سے مختلف مختصر وضاحت
مامون عبد القیوم

**مامون عبد القيوم** مالدیپ کے ایک کے صدر رہے ہیں۔

## حوالہ جات

زمرہ:مالدیپ
زمرہ:فاضل جامعہ الازہر
زمرہ:مالدیپ کے وزرائے خزانہ
زمرہ:مالدیپی مسلم
زمرہ:مالدیپ کے مستقل مندوبین برائے اقوام متحدہ
زمرہ:مالدیپی صدور
زمرہ:امریکی یونیورسٹی قاہرہ کے فضلا
زمرہ:رائل کالج، کولمبو کے فضلا
زمرہ:بقید حیات شخصیات
زمرہ:آنریری نائٹس گرینڈ کراس آف دی آرڈر آف سینٹ مائیکل اینڈ سینٹ جارج
زمرہ:مالدیپی بیڈمنٹن کھلاڑی
زمرہ:مالدیپی کرکٹ کھلاڑی
زمرہ:مالدیپی اسلام پسند
زمرہ:بیسویں صدی کے سیاست دان
زمرہ:اکیسویں صدی کے سیاست دان
زمرہ:وزرائے نقل و حمل
الیکساندغہ ژاردیں

تصغیر|2013
الیکساندغہ ژاردیں ایک فرانسیسی مصنف ہیں جنھوں نے **لا زیبغہ** (Le Zèbre) اور **بیل ان تیت** (Billes en Tête) لکھیں۔

زمرہ:1965ء کی پیدائشیں
زمرہ:اکیسویں صدی کے فرانسیسی ناول نگار
زمرہ:اکیسویں صدی کے مرد مصنفین
زمرہ:بقید حیات شخصیات
زمرہ:بیسویں صدی کے فرانسیسی ناول نگار
زمرہ:بیسویں صدی کے مرد مصنفین
زمرہ:سائنسز پو کے فضلا
زمرہ:فرانسیسی شخصیات
زمرہ:فرانسیسی مرد ناول نگار
زمرہ:فرانسیسی ناول نگار
زمرہ:کامنز زمرہ جس کا ربط ویکی ڈیٹا پر ہے
زمرہ:14 اپریل کی پیدائشیں
زمرہ:فرانسیسی فلم ہدایت کار
زمرہ:اکیسویں صدی کا ادب
زمرہ:فرانسیسی زبان میں ادب
زمرہ:فرانسیسی فلم پروڈیوسر
زمرہ:بیسویں صدی کے فرانسیسی مرد مصنفین
زمرہ:بیسویں صدی کا ادب
زمرہ:ناول

## مزید دیکھیے
* سائنس
* جغرافیہ
* تاریخ
* سیاست
* فن
* مذہب
* فلسفہ
* زبان
ماغگیریت دوغا

**ماغگیریت دوغا** ایک فرانسیسی مصنفہ تھیں جنھوں نے **آن باغاژ کونخہ لا پاسیفیق** (Un Barrage Contre le Pacifique) لکھی۔

## بچپن
ماغگیریت دوغا ویٹنام میں 1914 میں پیدا ہوئیں جب فرانسیسیوں کی یہاں حکومت تھی۔ وہ 18 سال کی عمر میی فرانس واپس آئیں۔ انھوں نے کتب لکھنے سے پہلے دوسرے مضامین پڑہے۔

## کتب
ماغگیریت دوغا کی سب سے مشہور کتاب **آن باغاژ کونخہ لا پاسیفیق** (Un Barrage Contre le Pacifique) ہے۔ اس کے علاوہ انھوں نے کئی اور کتابیں لکھیں جو اکثر چین، ویتنام یا بھارت کے بارے میں تھیں۔

## فلم
ماغگیریت دوغا نے اپنی کتابوں پہ کئی فلمیں بھی بنائیں۔ انھوں نے اپنی زندگی پہ **لاماں** (L'Amant) بنائی۔

## حوالہ جات

## بیرونی روابط
* http://www.swan.ac.uk/french/duras/

زمرہ:بیسویں صدی کی فرانسیسی مصنفات
زمرہ:بیسویں صدی کی مصنفات
زمرہ:بیسویں صدی کے فرانسیسی ڈراما نگار اور ڈراما نویس
زمرہ:بیسویں صدی کے فرانسیسی شعرا
زمرہ:بیسویں صدی کے فرانسیسی ناول نگار
زمرہ:بیسویں صدی کے مصنفین
زمرہ:خواتین شہوانی مصنفین
زمرہ:خواتین یاداشت نگار
زمرہ:روزنامچہ نگار
زمرہ:روزنامچے
زمرہ:فرانس میں سرطان سے اموات
زمرہ:فرانسیسی حامی حقوق نسواں
زمرہ:فرانسیسی خواتین ڈراما نگار اور ڈراما نویس
زمرہ:فرانسیسی خواتین فلم ہدایت کار
زمرہ:فرانسیسی خواتین منظر نویس
زمرہ:فرانسیسی خواتین ناول نگار
زمرہ:فرانسیسی شاعرات
زمرہ:فرانسیسی شخصیات
زمرہ:فرانسیسی شہوانی مصنفین
زمرہ:فرانسیسی صحافی
زمرہ:فرانسیسی فعالیت پسند برائے حقوق نسواں
زمرہ:فرانسیسی کمیونسٹ
زمرہ:فرانسیسی مصنفات
زمرہ:فرانسیسی منظر نویس
زمرہ:فرانسیسی ناشرین (شخصیات)
زمرہ:فرانسیسی ناول نگار
زمرہ:فرانسیسی یاداشت نگار
زمرہ:فضلا جامعہ پیرس
زمرہ:مابعد جدید مصنفین
زمرہ:مونپارناس قبرستان میں تدفین
زمرہ:ہو چی من شہر کی شخصیات
زمرہ:1914ء کی پیدائشیں
زمرہ:1996ء کی وفیات
زمرہ:قلمی نام استعمال کرنے والے مصنفین
زمرہ:پیرس میں وفات پانے والی شخصیات
زمرہ:آپ بیتیاں
زمرہ:ڈراما
زمرہ:منظر نویس
زمرہ:فلمی ہدایت کار
زمرہ:فرانسیسی زبان میں ادب
زمرہ:قلمی نام
زمرہ:ناول
انکونا

انکونا (اطالوی، انگریزی: Ancona) اٹلی کے علاقہ مارچے(مارکے) میں واقع ایک بندرگاہ ہے جس کی آبادی 2005ء کی مردم شماری کے مطابق 101,909 تھی۔ انکونا بحیرہ آڈریاٹک کے ساحل پر واقع ہے جو صوبہ انکونا کا مرکز اور اطالوی علاقہ مارچے(مارکے) کا صدر مقام ہے۔

## تاریخ

شہر کی بنیاد سراکوز(سورا کوزا) (Syracuse) نے 390 قبل مسیح میں رکھی اور اس کو انکونا کا نام دیا، انکونا یونانی لفظ Αγκων کی معمولی تبدیل شدہ شکل ہے جس کا مطلب کہنی یا ایلبو(elbow) کے ہیں۔ شہر کے مشرقی حصہ میں بندرگاہ شمال کی طرف سے کہنی شکل کی بڑھی ہوئی چٹان سے محفوظ تھا۔ یونانی تاجروں نے یہاں جامنی رنگ (Tyrian purple) تیار کرنے کی فیکٹری بھی لگائي۔ رومی ادوار میں شہر کا اپنا سکہ چلتا تھا اور یونانی زبان کا استعمال بھی جاری رہا۔

## بندرگاہ

بندرگاہ سے درج ذیل شہروں کے لیے بحری جہاز چلتے ہیں۔ شہر کے ساتھ چلانے والی کمپنی کا نام بھی درج ہے۔
* دورس۔ آڈریا فیریز
* سپلٹ، سٹاری گراڈ، وز۔ بلیو لائن انٹرنیشنل
* سپلٹ، زڈار۔ جاڈرولنجہ
* سپلٹ۔ ایس این اے وی
* ایگومینتسا، پٹراس۔ سپر فاسٹ فیریز
* ایگومینتسا، پٹراس۔ مے این ای کے لائنز
* ایگومینتسا، پٹراس۔ منوآن لائنز

(مارکے)

زمرہ:انکونا
زمرہ:اطالیہ کے شہر
زمرہ:اطالیہ میں یونیورسٹی شہر
زمرہ:بحری جمہوریات
زمرہ:پاپائی ریاستیں
زمرہ:چوتھی صدی قبل مسیح میں آباد ہونے والے مقامات
زمرہ:قدیم یونانی شہر
زمرہ:مارچے
زمرہ:ویکی ڈیٹا سے مختلف مختصر وضاحت
زمرہ:380 ق م کی دہائی کی تاسیسات
بمبارا

**بمبارا** مالی میں بولی جانے والی ایک زبان ہے جس کے بولنے والوں کی تعداد مالی میں تقریباً ساٹھ لاکھ ہے۔ مالی کے علاوہ بمبارا بولنے والوں کی تھوڑی سی تعداد برکینا فاسو اور آئیوری کوسٹ میں بھی ہے۔ بمبارا مالی کی رابطہ زبان ہے۔ زبان کا تعلق ماندے زبانیں سے ہے۔ ستر کی دہائی سے اسے لاطینی رسم الخط میں اِرقام کیا جا رہا ہے، تاہم کچھ اضافی حروف کو شامل کیا گیا ہے۔

## حوالہ جات

زمرہ:آئیوری کوسٹ کی زبانیں
زمرہ:آئيوری کوسٹ
زمرہ:برکینا فاسو
زمرہ:برکینا فاسو کی زبانیں
زمرہ:جمہوریہ گنی کی زبانیں
زمرہ:زبانیں
زمرہ:سینیگال کی زبانیں
زمرہ:فاعلی مفعولی فعلی زبانیں
زمرہ:گھانا کی زبانیں
زمرہ:مالی
زمرہ:مالی کی زبانیں
زمرہ:ایتھنولوگ 18 کا حوالہ دیتے ہوئے زبان کے مضامین
زمرہ:ویکی ڈیٹا سے مختلف مختصر وضاحت
زمرہ:موریتانیہ کی زبانیں
زمرہ:نائجر کی زبانیں
زمرہ:گیمبیا کی زبانیں
زمرہ:بمبارا زبان
زمرہ:ماندے زبانیں
سلطنت مالی

تصغیر|250px|سلطنت مالی کا نقشہ

سلطنت مالی  میندن لوگوں کی سلطنت تھی جو مغربی افریقا میں 1235ء سے 1645ء تک قائم رہی۔ مغربی افریقی ممالک (جو زیادہ تر اسی سلطنت کا حصہ رہے ہیں) کے رہن سہن، زبانوں، قوانین و رسوم و رواج پر سلطنت مالی کے وسیع اثرات پائے جاتے ہیں۔ وفاقی دار الحکومت جنوبی صحارہ میں آباد نیانی (Niani) تھا۔ موجودہ جمہوریہ مالی میں نیانی نام کے دو شہر آباد ہیں لیکن تاریخ دانوں کے مطابق ان میں سے کوئی بھی سلطنت مالی کا دار الحکومت نہیں تھا۔

## حدوداربعہ و بشری شماریات

1380ء کے تخمینہ آبادی کے مطابق سلطنت کی آبادی دو کروڑ کے لگ بھگ تھی اور اس کا رقبہ لگ بھگ گیارہ لاکھ مربع کلو میٹر تھا۔ سلطنت موجودہ شمالی گنی اور موجودہ جنوبی مالی کے علاقوں پر مشتمل تھی اور اہم مذاہب میں اسلام اور قدیم افریقی مذاہب شامل تھے۔ زبانوں میں مینڈنگ گروہ کے زبانیں بولی جاتی تھیں، جن میں سے کافی زبانیں موجودہ مغربی افریقی ممالک میں بولی جاتی ہیں۔

اہم تعمیرات میں جینے کی عظیم مسجد (Great Mosque of Djenné) ہے جو آج بھی مالی کے شہر جینے میں واقع ہے اور مٹی گارہ سے تعمیر کی گئی سب سے بڑی موجود عمارت تصور کی جاتی ہے۔

## معاشیات

سلطنت کے پھلنے پھولنے کی اہم ترین وجہ تجارت سمجھی جاتی ہے۔ سلطنت میں سونے کی تین کانیں تھیں اور حکومت سونے کے ہر اونس کی تجارت پر ٹیکس وصول کرتی تھی۔ چودھویں صدی عیسوی کے اوائل میں سلطنت مالی دنیا میں سونے کی کل ترسیل کے نصف کی مالک تھی۔

لین دین کے لیے کوئی مخصوص سکہ رائج نہ تھا، تاہم سونے کے ٹکڑوں کو کاروباری لین دین کے لیے استعمال کیا جاتا تھا۔ سونے کے بعد دیگر اہم تجارتی لین دین کی اکائیوں کے طور پر نمک اور تانبا بھی استعمال کیا جاتا تھا۔

## دفاع

سلطنت مالی کی پیشہ ورانہ فوج تھی جس کا کام سرحدوں کی حفاظت تھا۔ سلطنت کے ہر قبیلہ کے ذمہ لڑنے والے افراد کی ایک تعداد بوقت ضرورت فراہم کرنا تھی۔ اور عروج و زوال کے ادوار میں سلطنت مالی کے لگ بھگ ایک لاکھ افراد پر مشتمل فوج تھی، جنھیں انتہائی کم وقت میں اکٹھا اور سلطنت کے کسی بھی حصہ میں بھیجا جا سکتا تھا۔


زمرہ:1230ء کی دہائی کی تاسیسات
زمرہ:1230ء کی دہائی میں قائم ہونے والے ممالک
زمرہ:1600ء کی تحلیلات
زمرہ:1670ء کی افریقہ میں تحلیلات
زمرہ:افریقا کے سابقہ ممالک
زمرہ:افریقا میں تیرہویں صدی کی تاسیسات
زمرہ:تاریخ افریقا
زمرہ:سابقہ سلطنتیں
زمرہ:ساحلی مملکتیں
زمرہ:قدیم سلطنتیں
زمرہ:قرون وسطی کی افریقی ریاستیں
زمرہ:مالی
زمرہ:کامنز زمرہ جس کا ربط ویکی ڈیٹا پر ہے
زمرہ:افریقہ کی سابقہ سلطنتیں
زمرہ:خانہ معلومات ملک یا خانہ معلومات سابقہ ملک پرچم سرخی یا قسم پیرامیٹر استعمال کرنے والے صفحات
زمرہ:ویکی ڈیٹا سے مختلف مختصر وضاحت
فرانسیسی سوڈان

200px|تصغیر|بائیں|فرانسیسی سوڈان کا پرچم

فرانسیسی سوڈان (فرانسیسی: Soudan français)  شمالی افریقا کی آٹھ فرانسیسی کالونیوں میں سے ایک تھی جو تاریخی ادوار میں دو دفعہ 1890ء تا 1899ء اور 1920ء تا 1960ء قائم رہی، حتی کہ 1960ء میں فرانس سے مکمل آزادی حاصل کر کے جمہوریہ مالی بن گئي۔

## تاریخ

فرانسیسی کالونی کی بنیاد 8 ستمبر 1880ء کو بالائی سینیگال (Upper Senegal) کے نام سے رکھی گئی جس کا نام تبدیل کر کے 18 اگست 1890ء کو فرانسیسی سوڈان کر دیا گیا اور کیز (کیز) دار الحکومت قرار پایا۔ 10 اکتوبر 1899 کو کالونی ٹوٹ گئي اور گیارہ جنوبی صوبے فرانسیسی گنی، آئيوری کوسٹ اور دوہامبے بنے تاہم دو صوبے بعد میں واپس مل گئے۔

1902ء میں کالونی کے حصے جو فوجی ڈسٹرک نہ تھے، سینیگامبیا اور نائیجر بنے اور بعد میں بالائی سینیگال اور نائيجر 1904ء میں اور 1920ء میں تنظیم نو کے بعد قدیم نام دوبارہ سے اپنایا گيا۔ 1933ء میں اپر وولٹا (Upper Volta) کو چھوڑنے کے بعد فرانسیسی سوڈان کو اس کے مزید صوبے واپس مل گئے۔

## آزادی

4 اکتوبر 1958ء کو فرانسیسی آئینی ریفرنڈم کے بعد فرانسیسی سوڈان، فرانسیسی کمیونٹی (French Community) کا رکن بنا اور مکمل داخلی خود مختاری 25 نومبر 1958ء کو ملی۔ 4 اپریل 1959ء کو فرنسیسی سوڈان نے سینیگال کے ساتھ اتحاد کر کے مالی فیڈریشن (Mali Federation) کی بنیاد رکھی جو فرانسیسی کمیونٹی کے اندر مکمل خود مختار ہو گئی۔ فیڈریشن 20 اگست 1960ء کو سینیگال کے اخراج کی وجہ سے انحطاط کا شکار ہوئی اور 22 ستمبر کو فرانسیسی سوڈان نے فرانسیسی کمیونٹی سے الگ ہو کر مکمل آزاد ملک جمہوریہ مالی کے قیام کا اعلان کیا۔

## متعلقہ مضامین
* بلاد سودان
* سوڈان

فرانسیسی سوڈان
زمرہ:1890ء میں قائم ہونے والے ممالک اور علاقے
زمرہ:1960ء کی افریقہ میں تحلیلات
زمرہ:افریقہ کی سابقہ مستعمرات
زمرہ:تاریخ ازواد
زمرہ:فرانسیسی مغربی افریقہ
زمرہ:مالی کی سیاسی تاریخ
زمرہ:1960ء میں تحلیل ہونے والی ریاستیں اور عملداریاں
زمرہ:سرد جنگ کی سابقہ سیاست
زمرہ:1959ء میں تحلیل ہونے والی ریاستیں اور عملداریاں
زمرہ:ویکی ڈیٹا سے مطابقت رکھنے والی مختصر تفصیل
زمرہ:فرانسیسی استعمار
زمرہ:سابقہ وفاق
زمرہ:1880ء میں قائم ہونے والے ممالک اور علاقے
زمرہ:1902ء کی تحلیلات
زمرہ:سابقہ مستعمرات
زمرہ:1920ء میں قائم ہونے والے ممالک اور علاقے
مالی کی علاقائی تقسیم

جمہوریہ مالی کو 8 علاقوں اور ایک دارالحکرمتی ضلع میں تقسیم کیا گیا ہے اور ان علاقوں کو مزید 49 سرکلز (cercle) میں تقسیم کیا گیا ہے۔ ہر علاقہ کو علاقہ کے اہم شہر یا صدر مقام کے نام سے پکارا جاتا ہے۔ علاقوں کو مزید سرکلز (cercles) میں تقسیم کیا گيا ہے جن کی تعداد 49 ہے۔ سرکلز اور دارالحکومتی ضلع کو مزید چھوٹی اکائیوں یا ارونڈسمینٹس (arrondissements) میں تقسیم کیا گيا ہے۔

**مالی کے علاقے** درج ذیل ہیں۔

زمرہ:افریقی ممالک کی علاقائي تقسیم
زمرہ:افریقا کی ملکی ذیلی تقسیم
زمرہ:درجہ اول انتظامی ملکی ذیلی تقسیم
زمرہ:مالی
زمرہ:مالی جغرافیہ-متعلقہ فہارست
زمرہ:مالی کی ذیلی تقسیم
زمرہ:مالی کے علاقہ جات
زمرہ:مالی کے علاقے
زمرہ:ملکی تقسیمات کی فہرستیں
مالی کا جغرافیہ

مالی مغربی افریقہ کا ایک زمین بند ملک ہے جو الجیریا کے جنوب مغرب میں واقع ہے۔

## حدود اربعہ
مغربی افریقا، الجزائر سے جنوب مغرب، جنوبی صحارہ سے جنوب مغرب کی طرف بڑھتا ہوا اور ساحل (Sahel) سے گزرتا ہوا سوڈان کے سوانا تک۔

## جغرافیائی محور
12 درجے 39 منٹ شمال 8 درجے 0 منٹ مغرب

## حوالۂ نقشہ
مالی براعظم افریقا میں واقع ہے۔

[تصغیر|[مالی کا نقشہ]]

## رقبہ
مالی کا کل رقبہ 12 لاکھ 40 ہزار مربع کلومیٹر ہے۔

زمین۔ 12 لاکھ 20 ہزار مربع کلومیٹر
پانی۔ 20 ہزار مربع کلومیٹر

## زمینی سرحدیں
مالی کی زمینی سرحدیں کل 7,243 کلومیٹر ہیں۔ جس میں سے الجزائر کے ساتھ 1,376 کلومیٹر، برکینا فاسو کسے ساتھ 1,000 کلومیٹر، گنی کے ساتھ 858 کلومیٹر، آئیوری کوسٹ کے ساتھ 532 کلومیٹر، ماریطانیہ کے ساتھ 2,237 کلومیٹر، نائیجر کے ساتھ 821 اور سینیگال کے ساتھ 419 کلومیٹر ہیں۔

[تصغیر|[مالی، خلا سے لی گئي تصویر]]

## سمندری حدود
مالی کی سمندری حدود نہیں ہیں کیونکہ یہ ایک زمین بند ملک ہے۔

## موسم
سب ٹروپیکل سے ایرید، مالی کا موسم فروری سے جون تک گرم اور خشک، جون سے نومبر تک بارش، گرم مرطوب، نومبر سے فروری تک قدرے سرد اور خشک ہوتا ہے۔

## سطح زمین
مالی کی سطح زمین زیادہ تر ہموار اور ریتلی ہے جبکہ جنوب میں سوانا اور شمال مشرق میں خشک چوٹیاں ہیں۔

## سطح سمندر سے بلندی
* پست ترین۔ دریائے سینیگال۔ 23 میٹر
* بلند ترین۔ ہومبوری ٹونڈو (Hombori Tondo)۔ 1,155 میٹر

## قدرتی وسائل
مالی کے قدرتی وسائل میں سونا، فاسفورس کے مرکبات، کاولن، نمک، چونے کا پتھر، یورینیم اور پن بجلی شامل ہیں۔ جبکہ بوکسائٹ، لوہا، میگنیز، ٹن اور تانبا کے اثرات موجود ہیں لیکن نکالے نہیں جاتے۔

## زمین کا استعمال
بمطابق اندازہ 1993ء
* **قابل کاشت**۔ 2 فیصد
* **فصلیں**۔ 0 فیصد
* **خودرو جھاڑیاں**۔ 25 فیصد
* **جنگلات**۔ 6 فیصد
* **دیگر**۔ 67 فیصد

## رقبہ زیر آبپاشی
مالی کا زیر آبپاشی رقبہ 1993ء کے تخمینہ کے مطابق 780 مربع کلومیٹر ہے۔

## قدرتی آفات
مالی کے شمالی صحرا میں ریتلے طوفان آتے رہتے ہیں۔ خشک موسم میں گرد آلود آندھیاں (Harmattan) چلتی ہیں جو ہوائی جہازوں کی پروازوں میں مشکالات پیدا کرتی ہیں اور کمپیوٹر اور دیگر الیکٹرانک مشینوں کے کام میں خلل ڈالتی ہیں۔ یہ آندھیاں نظام تنفس کی بیمایاں بھی پیدا کرتی ہیں۔ اس کے علاوہ خشک سالی، جنوبی جھاڑی دار علاقوں میں آگ، کبھی کبھی سیلاب جیسا کہ 2007ء میں آیا تھا اور جنوبی ٹروپیکل علاقوں میں بجلی کی گرج چمک اور تیز ہوائيں مالی کی قدرتی آفات ہیں۔

## موجودہ ماحولیاتی مسائل
مالی جنگلات کا غیر قانونی کٹاو، زمین کا کٹاو، زمین کی صحرا میں تبدیلی (Desertification)، پینے کے پانی کی نامناسب ترسیل، غیر قانونی شکار جیسے ماحولیاتی مسائل سے دوچار ہے۔

## عالمی ماحولیاتی معاہدے

### شراکت
* حیاتی تنوع (Biodiversity)
* کلائمیٹ چینج (عالمی حرارت)
* ڈیزیرٹیفیکیشن (Desertification)
* اینڈینجر سپیشیز (خطرہ زدہ انواع)
* لا آف سی (Law of the Sea)
* اوزون لیئر پروٹیکشن (Ozone Layer Protection)
* ویٹلینڈز (آبستان)

### دستخط شدہ
* کلائمیٹ چینج کیوٹو پروٹوکول (معاہدہ کیوٹو)
* نیوکلیئر ٹیسٹ بین (Nuclear Test Ban)

جغرافیہ مالی
زمرہ:ویکی ڈیٹا سے مطابقت رکھنے والی مختصر تفصیل
علاقہ گاو

علاقہ گاو (Gao Region) مالی کے مشرقی حصہ میں واقع ہے۔ علاقائی صدر مقام گاو ہے اور علاقہ کی سرحدیں جنوب اور مشرق میں نائیجر سے ملتی ہیں، شمال میں مالی ہی کا علاقہ کڈال واقع اور مغرب میں علاقہ ٹمبکٹو۔ اہم آبادکاروں میں سونغائی، بوزو، بمبارا اور کونٹا ہیں۔ اہم شہروں میں گاو، بوریم اور بمبا ہیں۔

علاقہ کو درج ذیل 4 سرکلز میں تقسیم کیا گيا ہے۔ 

* انسونگو سرکل
* بوریم سرکل
* گاو سرکل
* میناکا سرکل

## مزید دیکھیے

* مالی کی علاقائی تقسیم

زمرہ:ازواد
زمرہ:مالی
زمرہ:مالی کے علاقہ جات
زمرہ:مالی کے علاقے
زمرہ:کامنز زمرہ جس کا ربط ویکی ڈیٹا پر ہے
زمرہ:ویکی ڈیٹا سے مطابقت رکھنے والی مختصر تفصیل
علاقہ کڈال

علاقہ کڈال (Kidal) مالی کے آٹھ علاقوں میں سے ایک ہے جس کا رقبہ 151,430 مربع کلومیٹر ہے اور علاقہ کے مغرب میں مالی علاقہ ٹمبکٹو، جنوب میں علاقہ گاو، مشرق میں نائیجر کا ملک اور شمال میں الجزائر واقع ہیں۔ علاقہ صحرائي ہے اور دن کا درجہ حرارت 45 درجہ سینٹی گریڈ تک پہنچ جاتا ہے۔ علاقہ کی آبادی لگ بھگ 85,000 ہے اور علاقائی صدرمقام کڈال ہے۔ علاقہ میں مقامی نوماڈک قبائل رہتے ہیں جس کو دنیا کا سب سے زیادہ نظر انداز علاقہ کہا جا سکتا ہے۔ یہاں کے قبائل ابھی تک غاروں والے زمانہ میں رہ رہے ہیں اور ارد گرد کے رہنے والوں سے بالکل لا تعلق ہیں۔ ابھی کچھ سالوں سے ہی بچوں نے اسکولوں اور بنیادی سہولیات صحت کے بارے میں جانا ہے۔ زندگی بالکل مختلف ہے اور یہاں کے مرد سر پر پگڑی باندھتے ہیں جو اس علاقہ کی پہچان ہے۔ اہم شہروں میں کڈال، ٹسالٹ اور اگوعلہاک ہیں۔

علاقہ کو درج ذیل 4 سرکلز میں تقسیم کیا گيا ہے۔

* ابعیبارا سرکل (Abéibara)
* کڈال سرکل (Kidal)
* ٹن ایساکو سرکل (Tin-Essako)
* ٹیسالٹ سرکل (Tessalit)

## معاشیات اور ذرائع آمدورفت

اہم سامان تجارت میں مویشی، برتن وغیرہ ہیں۔ فارمنگ کا آغاز بھی ہو چکا ہے لیکن ابھی ابتدائی مراحل میں ہے۔ علاقہ ارد گرد کے علاقوں سے بہت زیادہ منقطح ہے اور علاقہ میں کوئی پکی سڑک نہیں آتی ہے اور نہ کوئی دریا ہے۔

## تہذیب و تمدن

ہر سال ایسوک (Essouk) کے مقام پر صحرائی موسیقی کا میلہ (Desert Music Festival) منایا جاتا ہے۔

علاقائی آباد کاروں میں بنیادی طور پر ٹووگ قبائل (Tuaregs) ہیں جو بربر نژاد نوماڈک ہیں۔ طرز تحریر ٹفناغ حروف تہجی (Tifinagh alphabet) پر مرتب ہے۔

## مزید دیکھیے

* مالی کی علاقائی تقسیم

زمرہ:مالی
زمرہ:مالی کے علاقہ جات
زمرہ:مالی کے علاقے
زمرہ:طوارق
زمرہ:ویکی ڈیٹا سے مطابقت رکھنے والی مختصر تفصیل
زمرہ:ویکی ڈیٹا سے مختلف مختصر وضاحت
نائجر

**نائیجر** یا **نیجر**  سرکاری طور پر جمہوریہ نائجر (فرانسیسی: République du Niger) مغربی افریقہ میں واقع ایک اسلامی ملک ہے۔ دار الحکومت نیامی ہے اور سرکاری زبان فرانسیسی ہے۔ اس کی سرحد شمال مشرق میں لیبیا، مشرق میں چاڈ، جنوب میں نائجیریا، جنوب مغرب میں بینن اور برکینا فاسو، مغرب میں مالی اور شمال مغرب میں الجزائر سے ملتی ہیں۔ یہ تقریباً 1,270,000 مربع کلومیٹر (490,000 مربع میل) کے رقبے پر محیط ہے، جو اسے مغربی افریقہ کا سب سے بڑا خشکی سے گھرا ہوا ملک بناتا ہے۔ اس کا 80 فیصد سے زیادہ رقبہ صحارا میں ہے۔ اس کی بنیادی طور پر تقریباً ڈھائی کروڑ مسلم آبادی زیادہ تر ملک کے جنوب اور مغرب میں رہتی ہے۔ دار الحکومت نیامی نائجر کے جنوب مغربی کونے میں واقع ہے۔ خطے میں اسلام کے پھیلنے کے بعد، نائجر کچھ ریاستوں کی دہلیز پر تھا، بشمول کانم۔ بورنو سلطنت اور مالی سلطنت۔ اس سے پہلے کہ اس کے علاقے کے زیادہ اہم حصے سلطنت اگادیز اور سونگھائی سلطنت جیسی ریاستوں میں شامل ہو جائیں، اس کو فرانس نے سنہ 1922ء میں اپنی مغربی افریقہ کی نوآبادیات کا حصہ بنالیا۔ سنہ 1960ء میں آزادی حاصل کرنے کے بعد سے، نائجر نے پانچ بغاوتوں اور فوجی حکمرانی کے چار ادوار کا تجربہ کیا ہے۔ نائجر کا ساتواں اور تازہ ترین آئین سنہ 2010ء میں نافذ کیا گیا تھا، جس میں کثیر الجماعتی، وحدانی نیم صدارتی نظام قائم کیا گیا تھا۔ سنہ 2023ء میں ہونے والی حالیہ بغاوت کے بعد، ملک ایک بار پھر فوجی جنتا کے زیر حکمرانی ہے۔

اس کا معاشرہ کچھ نسلی گروہوں اور خطوں کی آزاد تاریخوں اور ایک ریاست میں رہنے والے ان کے دور سے اخذ کردہ تنوع کی عکاسی کرتا ہے۔ ہاؤسا ملک کا سب سے بڑا نسلی گروہ ہے، جو نصف سے زیادہ آبادی پر مشتمل ہے۔ فرانسیسی ملک کی سرکاری زبان ہے اور دس مقامی زبانوں کو قومی زبان کا درجہ حاصل ہے۔ اقوام متحدہ کی کثیر جہتی غربت انڈیکس (MPI) کی 2023ء کی رپورٹ کے مطابق، نائیجر دنیا کے غریب ترین ممالک میں سے ایک ہے۔ ملک کے کچھ غیر صحرائی حصے وقتاً فوقتاً خشک سالی اور صحرائیت سے گزرتے ہیں۔ معیشت کا محور زراعت پر ہے، جس میں کم خشک جنوب میں کچھ برآمدی زراعت اور خام مال کی برآمد، جس میں یورینیم کی کچ دھات بھی شامل ہے۔ اسے اپنی زمین بند پوزیشن، ریگستانی خطوں، کم شرح خواندگی، جہادی شورشوں اور برتھ کنٹرول کے استعمال نہ ہونے اور اس کے نتیجے میں تیزی سے آبادی میں اضافے کی وجہ سے دنیا کی بلند ترین شرح زرخیزی کی وجہ سے ترقی کے لیے چیلنجوں کا سامنا ہے۔ نائیجر کا نام دریائے نائیجر کی وجہ سے نائیجر ہے۔

## فہرست متعلقہ مضامین نائجر
* فہرست متعلقہ مضامین نائجر
## حوالہ جات

## بیرونی روابط

* 
* 
* 

زمرہ:افریقا میں 1960ء کی تاسیسات
زمرہ:افریقی اتحاد کے رکن ممالک
زمرہ:افریقی ممالک
زمرہ:اقوام متحدہ کے رکن ممالک
زمرہ:بیسویں صدی میں قائم ہونے والے ممالک اور علاقے
زمرہ:جمہوریتیں
زمرہ:زمین بند ممالک
زمرہ:عالمی ریکارڈ
زمرہ:غیر ترقی یافیہ ممالک
زمرہ:فرانس میں 1960ء کی تحلیلات
زمرہ:فرانسیسی زبان بولنے والے ممالک اور علاقہ جات
زمرہ:گردشی کرنسیاں
زمرہ:مؤتمر عالم اسلامی کے رکن ممالک
زمرہ:مسلم اکثریتی ممالک
زمرہ:مغربی افریقی ممالک

زمرہ:نائجر میں ذرائع ابلاغ
زمرہ:ویکی ڈیٹا سے مختلف مختصر وضاحت
زمرہ:1960ء میں قائم ہونے والے ممالک اور علاقے

زمرہ:نائجر
زمرہ:صحارائی ممالک
علاقہ کولیکورو

علاقہ کعولیکورو (انگریزی:Koulikoro Region) جمہوریہ مالی کے آٹھ علاقوں میں سے ایک ہے جس کا رقبہ 90,120 مربع کلومیٹر اور علاقائي صدر مقام اسی نام کا شہر کولیکورو (Koulikoro) ہے۔

## جغرافیہ

کولیکورو کے شمال میں ماریطانیہ کا ملک واقع ہے، مغرب میں مالی علاقہ کیز، جنوب میں گنی اور علاقہ سیکاسو اور مشرق میں علاقہ سیگعو واقع ہے۔ علاقائی کی آبادی لگ بھگ 1,516,486 ہے اور اہم شہروں میں دریائے نائیجر کے ساتھ آباد شہر بمبارس (Bambaras)، مالنکیس (Malinkés) اور سومونوس (Somonos) ہیں۔

علاقہ کئی دریاون سے سیراب ہوتا ہے جن میں اہم دریائے نائیجر، دریائے باولے (Baoulé)، دریائے سنکارانی (Sankarani) اور بانی (Bani) اور بافنگ (Bafing) شامل ہیں۔ علاقہ کا جنوبی حصہ میں کافی زیادہ بارشیں ہوتی ہیں اور موسم سوڈان کی طرح کا ہے جبکہ شمالی علاقہ ساحل کی طرز کا ہے۔

بڑے شہروں میں کاٹی (Kati)، کولیکورو، کولوکانی، نارا (Nara)، بنامبا (Banamba) اور دیوعیلا (Dioïla) شامل ہیں۔ بوکل دو کاعولے نیشنل پارک (Boucle du Baoulé National Park)، فینا کا محفوظ شدہ علاقہ قدرتی علاقہ (natural reserves of Fina)، کونگوسامبوگو (Kongossambougou) اور بادنکو (Badinko) پرکشش مقامات بھی ہیں اور افریقی جنگلی جانوروں کی پناہ گاہیں بھی۔

گو مالی کا درالحکومت بماکو علاقہ کے مرکز میں واقع ہے لیکن اسے علاقہ میں شامل نہیں کیا جاتا اور اسے الگ سے دارالحکومتی ضلع کا درجہ حاصل ہے۔

## انتظامی تقسیم

علاقہ کو 7 سرکلز میں تقسیم کیا گیا ہے۔
* بنامبا سرکل (Banamba)
* دیوعیلا سرکل (Dioila)
* کنگابا سرکل (Kangaba)
* کولیکورو سرکل (Koulikoro)
* کولوکانی سرکل (Kolokani)
* کاٹی سرکل (Kati)
* نارا سرکل (Nara)

گو مالی کا درالحکومت بماکو علاقہ کے مرکز میں واقع ہے لیکن اسے علاقہ میں شامل نہیں کیا جاتا اور اسے الگ سے دارالحکومتی ضلع کا درجہ حاصل ہے۔

## تاریخ

بنیادی طور پر کولیکورو وہ علاقہ ہے جہاں ماضی میں یکے بعد دیگرے علاقہ کی کئی عظیم سلطنتیں قائم ہوئیں جن میں سلطنت گھانا (سلطنت گھانا)، سلطنت سوسو (Sosso Empire) اور سلطنت مالی شامل ہیں۔

## تہذیب و تمدن

علاقہ ماندے (Mandé) لوگوں کے سر زمین ہے، جہاں عظیم سلطنت مالی قائم ہوئی اور یہ علاقہ اس عظیم سلطنت کے تہذیب و تمدن کا آئینہ دار اور قصیدہ گوئی ( griots) اور شکار کی روایات کا امین ہے۔ علاقہ باقی مالی کی طرح مضبوط اسلامی تعلیمات کا گڑھ ہے، تاہم انیمزم (Animism) یا روحوں پر اعتقاد رکھنے والے بھی دیہاتی علاقوں میں موجود ہیں۔ علاقہ کی اہم ترین زبان بمبارا ہے۔

کولیکورو اپنے روایتی پتلی میلہ کی وجہ سے بھی شہرت رکھتا ہے۔ علاقہ کئی مشہور موسیکاروں کی جنم بھومی ہے جن میں سالف کیٹا (Salif Keita) اور روکیا ٹراورے (Rokia Traoré) شامل ہیں۔

## معیشت اور ذرائع آمدورفت

کولیکورو ڈکار نائیجر ریلوے (Dakar-Niger railway) کی منزل مقصود ہے اور دریائے نائیجر کی اہم بندرگاہ ہے جہاں سے سیگو (Ségou)، موپٹی (Mopti)، ٹمبکٹو (Tombouctou) اور گاو (Gao) کے مشہور قصبات کو سامان کی نقل و حرکت کی سہولت میسر ہے۔ ہوائی سفر کی سہولیات کے لیے بماکو سینو ہوائی اڈا (airport of Bamako-sénou) کی خدمات میسر ہیں۔

زراعت اہم ترین ذریعہ معاش ہے، تاہم کئی صنعتیں بھی قائم ہو چکی ہیں جن میں سیلنگو کا ہائیڈرو الیکٹرک ڈیم (Hydroelectric dam of Sélingué)، کنگابہ (Kangaba) کے اطراف سونا سازی کی صنعت اور فانا (Fana) کی کپاس کی تیاری کی صنعتیں شامل ہیں۔

## مزید دیکھیے
* مالی کی علاقائی تقسیم

زمرہ:مالی
زمرہ:مالی کے علاقہ جات
زمرہ:مالی کے علاقے
حذف (وراثیات)

علم وراثیات (genetics میں حذف (حذف) کا لفظ ڈی این اے کی متوالیت میں رونما ہونے والی ایک ایسی ترمیم (طفرہ (mutaion)) کو کہا جاتا ہے جس میں اس متوالیت کا کوئی حصہ اپنی جگہ سے غائب ہو جائے یا نکل جائے، DNA کے علاوہ یہی لفظ اس وقت بھی ادا کیا جاتا ہے کہ جب کوئی لونجسیمہ (chromosome) اسی قسم کی کیفیت کا شکار ہو جائے یعنی اس میں موجود DNA کا کوئی حصہ ضائع ہو جائے۔

زمرہ:وراثیات
زمرہ:ڈی این اے
زمرہ:کامنز زمرہ جس کا ربط ویکی ڈیٹا پر ہے
زمرہ:ویکی ڈیٹا سے مطابقت رکھنے والی مختصر تفصیل
حذف

**حذف** کا لفظ اس دائرہ المعارف پر سائنسی و غیر سائنسی مضامین میں درج ذیل مواقع و مفاھیم میں آ سکتا ہے۔ 
* علم وراثیات (genetics) میں اس کے استعمال کے لیے دیکھیے، حذف (deletion)۔

زمرہ:ضد ابہام صفحات
زمرہ:ویکی ڈیٹا سے مختلف مختصر وضاحت
علاقہ کیز

[تصغیر|دائیں|300px|Kayes Region. Unpaved roads are shown by dashed lines. The borders of the [Boucle du Baoulé National Park are approximate.]]
[تصغیر|دائیں|300px|[Cercles of Mali|Cercles of Kayes Region]]
علاقہ کیز (Kayes) مالی کے آٹھ علاقوں میں سے ایک ہے جس کے شمال میں موریطانیہ واقع ہے، مغرب میں سینیگال، جنوب میں گنی اور مشرق میں مالی کا علاقہ کولیکورو واقع ہے۔ علاقہ کی آبادی 1,506,299 ہے۔ اہم آبادیوں میں سوننکیز، خاسونکیز، مالنکیز اور پیول ہیں۔

علاقہ میں سے کئی دریا گزرتے ہیں جن میں بوعلے (Baoulé)، بافنگ اور باکوے مل کر دریائے سینیگال بناتے ہیں۔ دریاوں کے علاوہ دو ندیاں دورو اور ماگوئی بھی علاقہ میں واقع ہیں۔

علاقہ کے بڑے شہروں میں کیز، نیعورو دو ساحل، دیعیما، یلیمانے، سادیعولا، بافولابے، کینیبیا اور کیٹا شامل ہیں۔

پرکشش مقامات میں نیشنل پارک آف بافنگ اور بکل دو باعولے نیشنل پارک شامل ہیں۔

علاقہ کو درج ذیل 7 سرکلز میں تقسیم کیا گيا ہے۔

*
*
*
*
*
* کیز سرکل
* بافولابے سرکل
* دیعمیا سرکل
* کیٹا سرکل
* کینیبیا سرکل
* نیعورو سرکل
* یلیمانے سرکل

## حوالہ جات

## مزید دیکھیے
* مالی کی علاقائی تقسیم

زمرہ:فرانسیسی مغربی افریقہ
زمرہ:مالی
زمرہ:مالی کے علاقہ جات
زمرہ:مالی کے علاقے
زمرہ:ویکی ڈیٹا سے مطابقت رکھنے والی مختصر تفصیل
زمرہ:ویکی ڈیٹا سے مختلف مختصر وضاحت
آرونڈسمینٹ

ارونڈسمینٹس (انگریزی: arrondissement) انتظامی تقسیم کی اکائي ہے جو بعض فرانسیسی اور جرمن بولنے والوں ملکوں میں اپنائی گئي ہے۔ فرانس کے تین شہروں پیرس، لیون اور مارسیلیی کی انتظامی تقسیم اسی طرح کی گئی ہے اور ان تینوں شہروں کے کمیون کو ارونڈسمینٹس میں تقسیم کیا گيا ہے۔ اس طرح ان تین شہروں میں ارونڈسمینٹس بنیادی انتظامی اکائی بنتی ہے جو کمیون سے بھی چھوٹی ہے۔ لیکن تقسیم کا یہ طریقہ کار باقی تمام شہروں کے لیے استعمال نہیں کیا گیا ہے یا یوں کہیے کہ باقی فرانسیسی شہروں میں ارونڈسمینٹس نہیں ہیں اور کمیون ہی بنیادی انتظامی اکائی ہے۔ اس طرح ارونڈسمینٹس کو خاص قسم کی تقسیم قرار دیا جا سکتا ہے۔ 

فرانس کے علاوہ جن ممالک اس قسم کی تقسیم اپنائی گئي ہے ان میں بیلجیم، نیدرلینڈ، کینیڈا (کچھ شہروں میں)، ہیٹی (پورا ملک)، نائیجر (پورا ملک) اور مالی (پورا ملک) شامل ہیں۔ 

## حوالہ جات

زمرہ:اقسام ملکی تقسیمات
زمرہ:انتظامی تقسیمات
زمرہ:غیر اردو لسانی اصطلاحات
زمرہ:المغرب کی ذیلی تقسیم
زمرہ:ویکی ڈیٹا سے مختلف مختصر وضاحت
نوپیداوار

**نو پیداوار** Reproduction کو کہتے ہیں۔
توالد نو؛ باز تخلیق؛ تخلیق مکرر کا عمل یا طریق کار؛ نئی تخلیق شدہ شے یا ہستی؛ نقل۔ (حیاتیات) وہ عمل جس سے کوئی جانور یا پودا اپنی ہی قسم کے ایک اور وجود کو جنم دیتا ہے، جس سے نسل جاری رہتی ہے۔

## حوالہ جات

زمرہ:پیداوار توانائی
علاقہ موپٹی

علاقہ موپٹی (Mopti) جمہوریہ مالی کے آٹھ علاقوں میں سے ایک ہے جس کا رقبہ 79,017 مربع کلومیٹر، آبادی 1,735,340 اور علاقائی صدر مقام موپٹی ہے۔

## جغرافیہ

علاقہ موپٹی کے شمال میں مالی علاقہ ٹمبکٹو، جنوب مغرب میں علاقہ سیگو اور جنوب مشرق میں برکینا فاسو کا ملک واقع ہے۔ علاقہ سے دریائے نائیجر گزرتا ہے۔ علاقہ کا کئي چھوٹے حصوں میں تقسیم کیا جا سکتا ہے جن میں موپٹی کے ارد گرد دریائے نائجیر کا ڈیلٹا، برکینافاسو کی سرحد کے ساتھ ساتھ بندیاگارا کلفز (Bandiagara cliffs) اور بنکاس کا میدانی علاقہ اور موپٹی کے نزدیک مالی کا سب سے اونچا مقام ہومبری پہاڑ (Mount Hombori) واقع ہیں۔

آب و ہوا کے لحاظ سے علاقہ موپٹی کو ساحل کا حصہ قرار دیا جاتا ہے۔

علاقہ کے بڑے شہروں میں موپٹی، سیوارے (Sévaré)، جینے (Djenné)، بندیاگارا (Bandiagara)، بنکاس (Bankass) اور یووارو (Youvarou) شامل ہیں۔

علاقہ کو درج ذیل 8 سرکلز میں تقسیم کیا گيا ہے۔
* بندیاگارا سرکل (Bandiagara)
* بنکاس سرکل (Bankass)
* جینے سرکل (Djenne)
* دوینٹزا سرکل (Douentza)
* کورو سرکل (Koro)
* موپٹی سرکل (Mopti)
* ٹینینکو سرکل (Tenenkou)
* یووارو سرکل (Youwarou)

## تہذیب و تمدن

علاقہ میں کئي گروہوں کے لوگ آباد ہیں اور اہم بولی جانے والی زبانوں میں بمبارا، دوگون (Dogon)، سونغائی (Songhai، بوزو (Bozo) اور فولا (Fula) شامل ہیں۔

جینے کا شہر اور بندیاگارا کلف کو یوینیسکو کی جانب سے عالمی ورثہ (World Heritage Sites by UNESCO) قرار دیا گيا ہے۔

## مزید دیکھیے
* مالی کی علاقائی تقسیم

زمرہ:مالی
زمرہ:مالی کے علاقہ جات
زمرہ:مالی کے علاقے
زمرہ:کامنز زمرہ جس کا ربط ویکی ڈیٹا پر ہے
زمرہ:ویکی ڈیٹا سے مطابقت رکھنے والی مختصر تفصیل
زمرہ:ویکی ڈیٹا سے مختلف مختصر وضاحت
اختلال

اختلال کا لفظ خلل پیدا ہونے کے معنوں میں آتا ہے اور عام طور پر اس کو طب و حکمت میں ایک مرکب لفظ اختلال عقلی یعنی (derangement) کے متبادل کے طور پر استعال کیا جاتا ہے، آج کل انگریزی میں derangement کی بجائے disorder کی اصطلاح زیادہ رائج ہے، جسے اردو میں اضطراب کہا جاتا ہے۔ 

زمرہ:طبی اصطلاحات
پاگل پن

***پاگلپن*** 2001 کی ہندوستانی ہندی زبان کی ایکشن - رومانوی فلم ہے جس میں کرن ناتھ اور آرتی اگروال شامل ہیں۔   

## خلاصہ
آرتی اگروال اور کرن ناتھ روما پنٹو اور سمیر ملہوترا کے کردار میں ہیں۔ روما پنٹو، ایک خوبصورت نوجوان نوجوان، اپنے پانچ دوست بھائیوں ارون، جیک، سنی، ہیری اور بنٹی کا لاڈلاہے۔

روما اپنے باپ کے کروڑوں کی وارث، بے باک اور دولت مند سمیر ملہوترا سے پیار کرتی ہے۔ اگرچہ ابتدائی طور پر اس کے بھائیوں نے مخالفت کی تھی، لیکن وہ ان کو منا لیتی ہے ، معاملات اس وقت بگڑ جاتے ہیں جب سمیر کے والد کا ایک جہاز ڈوب جاتا ہے، جس سے روما کے آبائی شہر کے لوگ ہلاک ہو جاتے ہیں۔

اس کے ایک بھائی کو اس کے بارے میں پتہ چلتا ہے، لیکن پولیس کے ہاتھوں مارا جاتا ہے اور روما کے خاندان نے سمیر کو اس موت کا ذمہ دار ٹھہراتے ہوئے، دونوں نوجوان محبت کرنے والے فرار ہونے پر مجبور ہو جاتے ہیں۔

## کاسٹ

* کرن ناتھ ‘ سمیر ملہوترا
* آرتی اگروال - روما پنٹو
* ولاس اجوانے - ارون پنٹو
* بھرت دابھولکر - جیک پنٹو
* جوائے فرنینڈس - سنی پنٹو
* فرحان خان - بنی پنٹو
* ہاروی روزمیئر - ہیری پنٹو
* طلعت ریکھی ‘ مسٹر ملہوترا
* سمبھاونا سیٹھ - دیپا ملہوترا
* پریما کرن ‘ ماچوالی
* پریمندر شرما - چیف اکاؤنٹنٹ
* بکل ٹھاکر - انسپکٹر وسنت
* راج نائر - انسپکٹر واگھ
* اقبال دوسانی - انشورنس وکیل
* رام کرشن - کلرک
* درشن جری والا ‘ مالپانی۔
* رجت ناتھ - وکیل
* سنیل کوچاریکر - نوجوان ارون پنٹو
* پرینکا- نوجوان روما پنٹو
* راہول دھانانی - نوجوان جیک پنٹو
* سپارش اگراوت - نوجوان سنی پنٹو

## ساؤنڈ ٹریک
فلم کی موسیقی راجو سنگھ نے ترتیب دی تھی۔ البم 8 گانوں پر مشتمل ہے۔ 

### ٹریک لسٹنگ

* "کہیں نہ کہیں ہے" - الکا یاگنک ، کمار سانو
* "دل ہے دیوانہ" - الکا یاگنک، ادت نارائن
* "میرا دل" - سری نواس ، کے ایس چتھرا
* "دیکھتے دیکھتے" - سری نواس، کے ایس سیتھرا
* "پاگل پن" - ریمنڈ جارج
* "اے ڈنگ ڈانگ دو" - سنیدھی چوہان ، ادت نارائن
* "جھوٹے دی وعدے" - الکا یاگنک، کمار سانو
* "لوٹا" - سواستیک

## حوالہ جات


زمرہ:گوا میں عکس بند فلمیں
زمرہ:بھارتی رومانوی ڈراما فلمیں
زمرہ:2001ء کی فلمیں
زمرہ:2000ء کی دہائی کی ہندی زبان کی فلمیں
زمرہ:ذہنی عوارض
زمرہ:ذہنی صحت کی تاریخ
زمرہ:نفسیات
زمرہ:طب نفسی
زمرہ:قانونی اصطلاحات
زمرہ:تاریخ طب نفسی
زمرہ:غیر طبعی نفسیات
بے ضابطگی

Disorder ==موسیقی==پاکستانی راک موسیقی گروہ کے لیے دیکھیں اضطراب (موسیقی)

زمرہ:ضد ابہام صفحات
زمرہ:ویکی ڈیٹا سے مختلف مختصر وضاحت
ذہنی خرابی

تصغیر|ذہنی صحت کے نسوانی لڑاکوں کی تصویر کشی
**ذہنی خرابی**،جسے **ذہنی بیماری** یا**نفسیاتی خرابی** بھی کہا جاتا ہے ، رویاتی یا ذہنی مظہر ہے جو انسان کی روزمرہ زندگی میں غیر معمولی ذہنی تناؤ اور خرابی کا سبب بن رہے ہو۔ ایک ذہنی خرابی کو کسی فرد میں ذہنی صلاحیت، رویاتی یا جذباتی لگام میں کلینیکی لحاظ سے زیادہ انتشار سے پہچانا جا سکتا ہے۔ اسے عموماً ذہنی کارکردگی کے اہم علاقوں میں خرابی یا ذہنی تناؤ سے جوڑا جاتا ہے۔ذہنی خرابیوں کے کئی اقسام ہیں۔ ذہنی خرابیوں کو حالات ذہنی صحت بھی کہا جاتا ہے۔اس طرح کے خواص مسلسل، مرض کے تکرار اور عارضی کمی یا واحد قسطوں کی صورت رونما ہو سکتیں ہیں۔

## مزید دیکھیے
* پاگل پن
* شیزوفرینیا

زمرہ:اخلاقیات طب
زمرہ:انسدادی طب
زمرہ:صوتی مضامین
زمرہ:غیر طبعی نفسیات
زمرہ:معذوری بلحاظ قسم
زمرہ:نفسیات
زمرہ:نفسیاتی امراض
زمرہ:طب نفسی
زمرہ:کامنز زمرہ جس کا ربط ویکی ڈیٹا پر ہے
زمرہ:تکلیف
زمرہ:غیرموجود آئی ایس بی این کے ساتھ صفحات
زمرہ:ویکی ڈیٹا سے مختلف مختصر وضاحت
زمرہ:ذہنی عوارض
زمرہ:عمرانیات
زمرہ:طبی اصطلاحات
اضطراب خیال

طب نفسی (psychiatry) میں **اضطراب خیال** ایک ایسی کیفیت کو کہا جاتا ہے گفتگو میں ربط و ضط قائم نا رہے اور وہ بے ترتیب ہو جائے، یہ بے ترتیب گفتگو فی الحقیت خیالات میں بیترتیبی کو ظاہر کرتی ہے۔ اس قسم کی کیفیت کئی نفسانی اور نفسیاتی امراض میں دیکھنے میں آتی ہے، مثال کے طور پر شیزوفرینیا (schizophrenia) کے مرض میں اسے ایک مثبت علامت شمار کیا جاتا ہے جس میں شیزوفرینیا کے مریض کے افکار و خیالات میں ایک ھنگام برپا رہتا ہے، اسی لیے بعض اوقات اسے racing thoughts بھی کہا جاتا ہے۔ 

زمرہ:نفسیات
زمرہ:نفسیاتی امراض
زمرہ:طب نفسی
علاقہ سیکاسو

علاقہ سیکاسو (Sikasso) جمہوریہ مالی کا انتہائی جنوبی علاقہ ہے جس کا صدرمقام اسی نام کا شہر سکاسو ہے جو مالی کا تیسرا بڑا شہر ہے۔ اہم رہائشی گروہوں میں سینوفو (Senoufo) جو گلہ بانی کی وجہ سے شہرت رکھتے ہیں، ساماگو (Samago) جو مالی کے مشہور کسان ہیں اور مالی کا سب سے بڑا لسانی گروہ بمبارا ہیں۔ معاشیات کی زیادہ تر انحصار گلہ بانی اور زراعت پر ہے اور علاقہ مالی کا سب سے زیادہ بارش والا علاقہ ہے۔ 

علاقہ سیکاسو کو سات سرکل میں تقسیم کیا گيا ہے۔ 

* بوگونی سرکل (Bougouni) 
* کولوندیبا سرکل (Kolondieba) 
* کادیولو سرکل (Kadiolo) 
* کوٹیالا سرکل (Koutiala) 
* سیکاسو سرکل (Sikasso) 
* یانفولیلا سرکل (Yanfolila) 
* یوروسو سرکل (Yorosso)

علاقہ کا جنوب مغربی علاقہ روایتی طور پر واسولو (Wassoulou) کے نام سے مشہور ہے، جس کی پہچان روائیتی موسیقی اور شکار کی روایات ہیں۔ واسولو کا اہم شہر یانفولیلا (Yanfolila) ہے۔

دیگر اہم شہروں میں بوگونی (Bougouni) ہے جو مالی کے وفاقی دار الحکومت بماکو میں داخلہ کے اہم راستے پر واقع ہے۔ دوسرا اہم شہر کوٹیالا ہے جو ٹیکسٹائل کی صنعت کے لیے اہم ترین ہے اور مالی کی برآمدی مصنوعات کی تیاری کا اہم گڑھ ہے۔

## مزید دیکھیے
* مالی کی علاقائی تقسیم

زمرہ:مالی
زمرہ:مالی کے علاقہ جات
زمرہ:مالی کے علاقے
زمرہ:ویکی ڈیٹا سے مطابقت رکھنے والی مختصر تفصیل
زمرہ:ویکی ڈیٹا سے مختلف مختصر وضاحت
علاقہ ٹمبکٹو

علاقہ ٹمکبٹو (Tombouctou) جمہوریہ مالی کا سب سے بڑا علاقہ ہے جو جمہوریہ کے شمال میں واقع ہے اور دنیا کے سب سے بڑ ے صحرا صحارہ کا جنوب مغربی علاقہ بناتا ہے۔

علاقہ ٹمبکٹو شہرت ہے یہاں واقع افسانوی شہر ٹمبکٹو کی وجہ سے جس کے افسانوں کا چرچہ 1390ء سے شروع ہوا جب یہاں کے سردار مانسا موسا (Mansa Musa) نے حج کے لیے مکہ کا سفر شروع کیا۔ راستہ میں مصر پہنچنے پر انھوں نے اتنا سونا بانٹا کہ مصر کی کرنسی اپنی قدر کھو بیٹھی۔ اس سے لوگوں میں ٹمبکٹو کے بارے میں افسانے مشہور ہونے شروع ہو گئے کہ افریقا کے وسط میں ٹمبکٹو نام کا ایک ایسا شہر بستا ہے جہاں سڑکیں اور مکانوں کی چھتیں تک سونے کی بنی ہوئی ہیں۔

علاقہ ٹمبکٹو کو 5 سرکلز میں تقسیم کیا گيا ہے۔

* ڈیرے سرکل (Dire)
* گنڈام سرکل (Goundam)
* گورما رہاروس سرکل (Gourma-Rharous)
* نیافنکے سرکل (Niafunke)
* ٹمبکٹو سرکل (Tombouctou)

ٹمبکٹو کا شہر صحارا کے جنوبی حصہ میں دریائے نائیجر کے ساحل پر آباد ہے۔ زمانہ قدیم میں افریقہ سے ہونے والی سونے کی ساری تجارت کا مرکز یہی شہر تھا اور اپنے عروج کے زمانہ میں شہر کی آبادی ایک لاکھ تک پہنچ گئي تھی جن میں سے لگ بھگ پچیس ہزار جامعہ سانکورے سے تھا جسے مغربی افریقہ کی آکسفورڈ بھی کہا جاتا ہے۔

شہر کا انحطاط مراکشیوں کے ہاتھوں فتع کے بعد ہوا۔ زیادہ تر مسلمان علما اور سائنس دان علاقہ چھوڑ گئے اور علاقہ کی مشہور یونیورسٹی بھی اسے تباہی سے نہ بچا سکی۔ اہم تجارتی راستوں سے دور علاقہ، خزانوں سے بھرا ہوا شہر فرانسیسیوں کو اپنی طرف کھینچنے کے لیے کافی تھا۔ لیکن جب فرانسیسی 1815ء میں علاقہ میں پہنچے تو ریت کے ٹیلے اور مٹی گارے کے بنے مکانات دیکھ کر انھیں بہت مایوسی ہوئي۔ علاقہ کو فرانسیسی عہد میں دوبارہ ترقی دی گئی اور فرانسیسیوں نے اسے دوبارہ صحارہ سے تجارت کے لیے استعمال کیا۔

## مزید دیکھیے

* مالی کی علاقائی تقسیم

زمرہ:ازواد
زمرہ:مالی
زمرہ:مالی کے علاقہ جات
زمرہ:مالی کے علاقے
زمرہ:کامنز زمرہ جس کا ربط ویکی ڈیٹا پر ہے
زمرہ:ویکی ڈیٹا سے مطابقت رکھنے والی مختصر تفصیل
زمرہ:ویکی ڈیٹا سے مختلف مختصر وضاحت
زمرہ:ادریسی خاندان
ہرمٹن

ہرمٹن  خشک اور ریتلی آندھی کو کہتے ہیں جو مغربی افریقی ممالک جو دنیا کے سب سے بڑے صحرا صحارہ کے اطراف واقع ہے میں چلتی ہے۔ آندھی کے یہ جھکڑ صحارہ سے اٹھتے ہوئے خلیج گنی تک جاتے ہیں اور عمومی طور پر ایسی آندھیاں نومبر کے آخر سے شروع ہو کر وسط ماچ تک چلتی ہیں۔

صحرا سے گزرتے ہوئے خشک تیز ہوا انتہائی باریک مٹی کے ذرات جن کا حجم 0.5 سے 10 مائیکرومیٹر تک ہوتا ہے کو اپنے ساتھ اڑا کر لے جاتی ہے۔
## اثرات

بعض مغربی افریقی ممالک میں جب یہ آندھی چلتی ہے تو اس کا اثر بصارت پر پڑتا ہے اور حد نظر بالکل اس طرح کم ہو جاتی ہے جیسے دھند کی وجہ سے ہوتا ہے اور یہ آندھی کئی دن تک سورج کی روشنی کو نیچے نہیں پہنچنے دیتی۔ اس قسم کی اندھیوں کی وجہ سے ہوائی جہاز کمپنیوں کو سالانہ لاکھوں ڈالر کا نقصان برداشت کرنا پڑتا ہے جو فلائٹوں کو کینسل یا دوسری جگہوں پر بھیجنے کی صورت میں ہوتا ہے۔ مون سون ہواوں کے ساتھ ہرمٹن کا امتزاج طوفان بادوباراں جو جنم دیتا ہے۔

نائيجر میں لوگوں کا کہنا ہے کہ ہرمٹن کی وجہ سے انسانوں اور جانوروں میں الرجی کی شکایت پیدا ہوتی ہے۔ تاہم ٹھنڈی ہوا گرمی کی شدت میں کمی کا باعث ہوتی ہے۔
## مزید دیکھیے
* خامسین

زمرہ:جغرافیہ افریقا
زمرہ:جغرافیہ گھانا
زمرہ:جغرافیہ مغربی افریقا
زمرہ:جغرافیہ نائجیریا
زمرہ:سردی
زمرہ:فصلی موسم
زمرہ:ہوائیں
خمسین

**خمسین** (انگریزی: Khamaseen) سوڈان اور مصر میں گردباد کی طرح چلنے والی ایک آندھی کو کہتے ہیں، جو عام طور پر آخر مارچ اور اپریل کے مہینے میں ہر سال چلتی ہے۔ یہ ہوا گرم اور ریتلی آندھی کی صورت ہوتی ہے اور ترکی کے طوفانوں پر بنائے گئے کیلنڈر کے مطابق یہ تین دن تک چلتی ہے اور آغاز یکم فروری سے متوقع ہوتا ہے۔ ہوا کا رخ جنوب یا جنوب مشرق کی طرف ہوتا ہے اور یہ شمالی افریقا سے چلتی ہے۔ خمسین کا لفظ عربی لفظ خمسون سے بنایا گیا ہے جس کا مطلب ہے پچاس۔

## مزید دیکھیے
* ہرمٹن

زمرہ:عربی اصطلاحات
زمرہ:عربی الفاظ اور جملے
زمرہ:ہوائیں
زمرہ:ویکی ڈیٹا سے مختلف مختصر وضاحت
زمرہ:جغرافیہ مصر
زمرہ:ایشیا کی آب و ہوا
زمرہ:مصری علم الاساطیر
زمرہ:مصری تقویم
بماکو

**بماکو** (فرانسیسی: Bamakó)  جمہوریہ مالی کا دار الحکومت اور 1,690,471 (2006ء) آبادی کے ساتھ ملک کا سب سے بڑا شہر ہے۔ بماکو مالی کا سب سے زیادہ تیزی سے پھیلنے والا اور دنیا میں چھٹے نمبر پر تیزی سے پھیلنے والا شہر ہے۔ شہر ملک کے جنوب مغرب میں دریائے نائیجر پر واقع ہے۔ بماکو جمہوریہ مالی کا انتظامی مرکز ہونے کے ساتھ ساتھ دریائے نائیجر پر اہم ترین بندرگاہ اور علاقائی تجارت کا مرکز بھی ہے۔ اہم پیداوارں میں ٹیکسٹائل کی مصنوعات، گوشت اور دھاتی اوزار شامل ہیں۔ اس کے علاوہ دریائے نائیجر سے تجارتی پیمانے پر ماہی گیری بھی کی جاتی ہے۔

## تاریخ
آثار قدیمہ ظاہر کرتے ہیں کہ علاقہ پتھر کے زمانہ یا قدیم سنگی (Paleolithic) زمانہ سے آباد رہا ہے۔ لیکن موجودہ شہر کی بنیاد سترہویں صدی عیسوئ میں سیریبادیان نیارے (Seribadian Niaré) اور سومبا کولیبالی (Soumba Coulibaly) نے رکھی یا بامبا سانوگو (Bamba Sanogo) نے۔ شہر ایک اہم منڈی قرار پایا۔ 1883ء میں علاقہ فرانسیسیوں کے قبضہ میں گیا اور 1908ء میں شہر فرانسیسی سوڈان کا دار الحکومت بنا۔ شہر کی آبادی تیزی سے بڑھی اور 1960ء میں اس کی آبادی 160,000 تک پہنچ چکی تھی۔

## جغرافیعہ اور منصوبہ شہر
شہر دریائے نائیجر پر آباد ہے جس کی وجہ سے شہر کے پھیلاو اور ترقی پر اثرات پڑے ہیں۔ سیلابی حد میں ہونے کی وجہ سے دریا کا مضافاتی علاقہ تعمیرات کے قابل نہیں ہے۔ سطح زمین ہموار ہے، ماسوائے شمال کے جہاں پرانے آتش فشاں کی باقیات ہیں۔ اسی علاقہ میں صدارتی محل اور ہسپتال تعمیر ہیں۔

ابتدائی طور پر شہر شمال میں ہی تعمیر کیا گیا تھا لیکن بعد میں بڑھتی آبادی کی ضروریات کو پورا کرنے کے لیے دریا پر پل بنا کر جنوبی طرف بھی تعمیرات کی گئیں اور آج شہر دریا کے دونوں طرف آباد ہے۔

کسی دور میں شہر میں ایک فوجی ہوائی اڈا ہوتا تھا جو آج ختم ہے اور اس جگہ شہر کا کاروباری علاقہ بنا ہے جسے ACI 2000 کہتے ہیں۔

روایتی تجارتی مرکز دریا کے شمال طرف تعمیر شہر میں ہے۔ مرکز شہر بہت زیادہ گنجان، آلودہ اور مہنگا ہے اور اب شہر مغرب کی طرف پھیل رہا ہے جہاں ACI 2000 واقع ہے۔ مالی حکومت اسی طرف ایک اور کاروباری مرکز بنانے کا اردہ رکھتی ہے۔

اہم عمارات میں مالی قومی کتب خانہ (National Library of Mali)، بی سی ای اے او ٹاور ( Tour BCEAO) اور بماکو مسجد (Bamako Grand Mosque) شامل ہیں۔

دیگر پرکشش مقامات میں مالی قومی عجائب گھر (Mali National Museum)، موسو کنڈا عجائب گھر (Muso Kunda Museum)، بماکو علاقائی عجائب گھر (Bamako Regional Museum)، بماکو چڑیا گھر (Bamako Zoo)، بماکو بوٹینیکل گارڈن (Bamako Botanical Gardens) اور پوائنٹ جی ہل (Point G hill) شامل ہیں۔ 1994ء سے بماکو میں افریقی تصورکشی کا دوسالہ مقابلہ (African Photography Encounters) منعقد کیا جاتا ہے۔

## ذرائع آمدورفت
ہوائی سفر کے لیے شہر میں مالی کا سب سے بڑا ہوائی اڈا، سینو بین الاقوامی ہوائی اڈا (Senou International Airport) واقع ہے۔ اس کے علاوہ بماکو ڈکار نائیجر ریلوے (Dakar-Niger Railway) کی منزل بھی ہے جو مالی شہر کولیکورو کو سینیگالی دار الحکومت ڈکار سے ملاتی ہے۔

## جڑواں شہر
* 20px آنجرز، فرانس
* 20px بوبودیولاسو، برکینا فاسو
* 20px ڈکار، سینیگال
* 20px لیپزگ، جرمنی
* 20px روکیسٹر، ریاست ہاۓ متحدہ امریکہ
* 20px ساو پاولو، برازیل

## بیرونی روابط
* بماکو تہذیب و تمدن(فرانسیسی میں)


زمرہ:افریقی دار الحکومت
زمرہ:دار الحکومت
زمرہ:کامنز زمرہ جس کا ربط ویکی ڈیٹا پر ہے
زمرہ:مالی کے آباد مقامات
زمرہ:مالی کے شہر
زمرہ:مالی کے علاقہ جات
زمرہ:وفاقی اضلاع اور علاقہ جات
زمرہ:ویکی ڈیٹا سے مختلف مختصر وضاحت

زمرہ:مالی کے حلقے
قدیم سنگی دور

**قدیم سنگی دور،** زمانہ قدیم جب تاریخ لکھنے کا رواج نہ تھا کے اس دور کو کہتے ہیں جب انسان نے پتھر سے اوزار بنانے سیکھ لیے تھے۔ یہ دور زمین پر بنی نوع انسان کے ادوار میں سے لمبا ترین دور تصور کیا جاتا ہے، جو شاید پچیس لاکھ سال پہلے سے (جب انسان نے پتھر سے اوزار بنا کر ان کو اپنی ضرورت کے لیے استعمال کرنا سیکھا) سے لے کر دس ہزار قبل مسیح (جب انسان نے زراعت کے ذریعے اپنی ضروریات پوری کرنا سیکھا) تک پھیلا ہوا ہے۔

پالیولیتھک یا قدیم پتھر کا زمانہ کے لیے یہ اصطلاح جوہن لوبک نے 1865ء میں استعمال کی جو دو یونانی الفاظ پالیوس ("παλαιός", "paleos") یعنی قدیم یا بوڑھا اور لتھوس ("λίθος", "lithos") یعنی پتھر کے مجموعہ سے بنا ہے۔ پالیولیتھک عہد میزولتھک عہد کے آغاز سے ختم ہوتا ہے۔

گرچہ اس عہد کو پتھر کے اوزاروں کی تیاری اور استعمال سے تعبیر کیا جاتا ہے تاہم اس وقت انسان سے ہڈیوں، چمڑے اور لکڑی کے اوزاروں کا استعمال بھی سیکھ لیا تھا، لیکن ان کی نامیاتی خصوصیات کے پیشِ نظر آج ان کے آثار نہیں ملتے، لیکن پتھر کے اوزاروں کے آثار آج بھی موجود ہیں۔

## مزید دیکھیے
* جدید حجری دور
* وسطی حجری دور

زمرہ:آثاریات
زمرہ:انگریزی اصطلاحات
زمرہ:تاریخی ادوار
زمرہ:غیر اردو لسانی اصطلاحات
زمرہ:قدیم تاریخی ادوار

زمرہ:وسط حیاتی دور
زمرہ:ویکی ڈیٹا سے مطابقت رکھنے والی مختصر تفصیل
زمرہ:یونانی اصطلاحات

زمرہ:قدیم سنگی دور
ثقالت

تصغیر|300px|قوتِ ثقل سیاروں کو سورج کے گرد گھومنے پر مجبور کرتی ہے
**ثقالت**، **قوتِ ثقل** یا **کششِ ثقل** ، وہ قوت جس سے کمیت (Mass) رکھنے والے تمام اجسام ایک دوسرے کو اپنی طرف کھینچتے ہیں ۔

عام مفہوم میں یہ وہ قوت ہے جس سے زمین تمام اجسام کو اپنی طرف کھینچتی ہے (وزن).

اس سلسلے میں بے شمار نظریات ملتے ہیں جن میں سے نیوٹن کا قانون عالمی تجاذب اور البرٹ آئنسٹائن کا نظریۂ اضافیت زیادہ مشہور ہیں۔ عام زندگی میں اس قوت کا احساس ہمیں کسی چیز کے وزن کی صورت میں ہوتا ہے۔ اصل میں زمین پر گرنے والے اجسام زمین کی کشش کی وجہ سے گرتے ہیں۔ زمین کی کمیت اس پر گرنے والی اشیاء کی نسبت بہت زیادہ ہے اس لیے اشیاء کو زمین اپنی طرف کھینچتی ہے اور اس قوت کو ہم وزن کی شکل میں ملاحظہ کرتے ہیں۔ یہی وجہ ہے کہ جیسے جیسے ہم زمین کے مرکز سے دور ہوں تو وزن کم ہوتا جاتا ہے۔ زمین پر وزن رکھنے والی اشیاء بھی زمین کو اپنی طرف کھینچتی ہیں مگر زمین کے مقابلے میں یہ قوت اس قدر کم ہوتی ہے کہ ہمیں محسوس نہیں ہوتی۔ کشش کی یہی قوت ہے جس کی وجہ سے زمین اور دیگر سیارے سورج کے ارد گرد گھومتے ہیں اور نظامِ شمسی اور دیگر نظام قائم ہیں۔ کائنات میں ہر طرف یہ قوت کار فرما ہے۔ زمین پر اجسام کا قائم رہنا، مدوجذر، مادہ کے اجزاء کا ایک دوسرے کے ساتھ جڑے رہ کر بڑے بڑے اجسام بنانا سب کششِ ثقل کی وجہ سے ہیں۔ سنہ 2010 میں عائشہ صدیقہ نے ثقالت کی شعاعوں یعنی گریویٹیشنل ویوز پر تحقیق کی ہے جن کو لیزر آلات کے ذریعے سے محسوس کیا جاتا ہے 

## مزید دیکھیے
* ضدثقل
* مصنوعی ثقل
* اسکیپ ولاسٹی
* ثقالتی میدان
* وزن
* بے وزنی
* کشش ارض

## حوالہ جات

زمرہ:ثقالت
زمرہ:تجریبی قوانین
زمرہ:تعارفی طبیعیات
زمرہ:فلکی میکانیات
زمرہ:طبیعیاتی تصورات
زمرہ:کامنز زمرہ جس کا ربط ویکی ڈیٹا پر ہے
زمرہ:ویکی ڈیٹا سے مطابقت رکھنے والی مختصر تفصیل
زمرہ:سرعت
زمرہ:کونیات
زمرہ:نظریاتی طبیعیات
زمرہ:سائنسی نظریات
زمرہ:انجینئری
علاقہ سیگو

علاقہ سیگعو (Ségou) جمہوریہ مالی کے آٹھ علاقوں میں سے ایک ہے جس کا علاقائی صدر مقام اسی نام کا شہر سیگو ہے۔

## جغرافیہ

مرکزی مالی میں واقع علاقہ سیگو کا رقبہ لگ بھگ 64 947 مربع کلومیٹر ہے جس کے جنوب میں علاقہ سیکاسو، مشرق میں علاقہ موپٹی اور علاقہ ٹمبکٹو، جنوب مشرق میں برکینا فاسو اور مغرب میں علاقہ کولیکورو واقع ہے۔

تصغیر|بائیں|250px|علاقہ موپٹی کے سرکلز

علاقہ کو درج ذیل 7 سرکلز میں تقسیم کیا گيا ہے۔
* بلا سرکل (Bla)
* باریولی سرکل (Baroueli)
* ماسینا سرکل (Macina)
* نیونو سرکل (Niono)
* سیگو سرکل (Segou)
* سان سرکل (San)
* تومینیان سرکل (Tominian)

### آب و ہوا

علاقہ سیمی ایرڈ (semi-arid climate) آب و ہوا کا ہے جہاں سالانہ اوسط بارش 513 ملی میٹر ہوتی ہے اور علاقہ کو مالی کے دو اہم دریا دریائے نائیجر اور دریائے بانی سیراب کرتے ہیں۔ علاقہ میں دو موسم ہوتے ہیں، ایک برسات اور دوسرا خشک موسم۔ برسات جون سے شروع ہوتا ہے اور ستمبر تک چار مہینوں کے لیے رہتا ہے۔ جبکہ خشک موسم کے دو حصے ہوتے ہیں، سرد اور گرم۔ ہرمٹن خشک موسم میں چلنے والی ہوا ہے جو شمال سے جنوب کی طرف چلتی ہے۔

## بشری شماریات

2004ء میں علاقہ 1,887,100 افراد کا مسکن تھا جن میں سے نصف آبادی 15 سال یا اس سے کم عمر نوجوانوں پر مشتمل تھی۔ 1998ء میں آبادی میں اضافہ کی شرح کا تخمینہ 2.1% سالانہ لگایا گيا تھا۔ 79٪ آبادی دیہاتوں میں رہتی ہے جن میں سے زیادہ تر نومیڈک ہے جن میں کئی زبانیں بولنے والے گروہ شامل ہیں، ان زبانوں میں بمبارا، بوزو، سوننکو، مالنکے اور ٹوکولیور شامل ہیں۔ بماراس زیادہ تر کسان ہیں اور سب سے بڑا لسانی گروہ ہے۔ دوسرا بڑا گروہ بوزو ہے جو نائیجر کے سرحد کے قریب چھوٹے چھوٹے قصبوں میں رہتے ہیں اور ماہی گیری کرتے ہیں۔

## معاشیات

علاقہ سیگو برتن سازی اور ماہی گیری کی صنعت کے لیے مشہور ہے۔ سیاحتی پرکشش مقامات میں کورو کے قدیم قصبہ میں واقع مسجد، کولیبالی کا مقبرہ (Coulibaly's tomb) اور ایک قدیم درخت ہے۔ مرکز شہر میں پانی کا مینار بھی قابل دید ہے۔

علاقہ کے اہم کاروباروں میں زراعت، گلہ بانی اور ماہی گیری ہے۔ کسان روائیتی طریقہ زراعت پر انحصار کرتے ہیں اور اہم زرعی پیداوار میں سبزیاں، کپاس اور مختلف پھل شامل ہیں جو سارے مالی کو ترسیل کیے جاتے ہیں۔ ان کے علاوہ برتن، سونا، چمڑے کی مصنوعات اور مویشی بھی بھیجے جاتے ہیں۔ تھوڑی بہت جو صنعتیں قائم ہوئی ہیں وہ کھنانے پینے کی اشیا کی تیاری پر ہی منحصر ہیں۔

## مزید دیکھیے
* مالی کی علاقائی تقسیم

زمرہ:فرانسیسی مغربی افریقہ
زمرہ:مالی
زمرہ:مالی کے علاقہ جات
زمرہ:مالی کے علاقے
زمرہ:ویکی ڈیٹا سے مطابقت رکھنے والی مختصر تفصیل
دعویٰ

*  دعویٰ (ضدابہام) ۔
**دعویٰ** یا lawsuit کو اردو میں بعض اوقات مقدمہ دائر کرنا اور یا قانونی چارہ جوئی بھی کہا جاتا ہے اور انگریزی میں اسے litigation اور اکثر صرف suit کے الفاظ سے بھی جانا جاتا ہے۔ اس سے مراد ایک ایسی قانونی چارہ جوئی کی ہوتی ہے جو کسی ایک حزب (party) کی جانب سے عدالت میں داخل کیا جاتا ہے اور وہ حزب جو دعوی کرتی ہے اسے مدعی (plaintiff) کہتے ہیں جبکہ جس حزب کے خلاف دعوی دائر کیا جاتا ہے اسےمدعی علیہ (defendant) کہا جاتا ہے۔ مدعی علیہ کا دعوی دائر کرنے کا مدعا، اس عدالت کے ذریعہ سے اپنی شکایت یا دعوی کا مداوا (remedy) حاصل کرنا ہوتا ہے، مدعا علیہ کے دعوی کا سامنا کرنے کے لیے جو مدعی ہو وہ کوئی ایک شخص یا ادارہ بھی ہو سکتا ہے اور یا پھر متعدد اشخاص و ادارے بھی ہو سکتے ہیں، عدالت کا قاضی (judge) دونوں اطراف کے بیانات کے بعد جو دعوی دائر کرنے والے کے لیے عدالت کی جانب سے فیصلہ سناتا ہے اسے قانونی مداوا (legal remedy) کہتے ہیں۔

زمرہ:قانون
زمرہ:ویکی ڈیٹا سے مطابقت رکھنے والی مختصر تفصیل
اورتاکوئے مسجد

تصغیر|350px|آبنائے باسفورس کے کنارے اورتاکوئے مسجد اور عقب میں باسفورس پل کا دلکش منظر

*اورتاکوئے مسجد*، جس کا باقاعدہ نام "بیوک مجیدیہ جامع" یعنی شاہی جامع مسجدِ سلطان عبد المجید ہے، ترکی کے شہر استنبول میں واقع ایک مسجد ہے۔ یہ استنبول کو دو براعظموں یورپ اور ایشیا میں تقسیم کرنے والی آبنائے باسفورس کے کنارے واقع ہے۔
اصل اورتاکوئے مسجد 18 ویں صدی میں تعمیر کی گئی تھی جبکہ موجودہ مسجد عثمانی سلطان عبدالمجید اول کے حکم پر 1854ء سے 1856ء کے دوران تعمیر ہوئی۔ نیو-باروک طرزِ تعمیر میں تعمیر کی گئی یہ مسجد آرمینیا سے تعلق رکھنے والے دو باپ بیٹوں کی مہارتوں کا نتیجہ ہے۔ یہ اس طرز تعمیر کی حامل دنیا کی واحد مسجد ہے۔ مسجد کے دو مینار بھی ہیں۔ اس کی دیواریں سفید پتھر سے تیار کی گئی ہیں۔
اس کے وسیع دریچوں سے ہر وقت سورج کی روشنی براہ راست اور باسفورس کے پانیوں سے منعکس ہو کر مسجد میں پھیلی رہتی ہے۔ آبنائے باسفورس پر قائم "باسفورس پل" مسجد کے قریب سے ہی گذرتا ہے جو ایشیا اور یورپ کو آپس میں ملاتا ہے۔

زمرہ:1856ء میں مکمل ہونے والی مذہبی عمارتیں
زمرہ:استنبول کی عثمانی مساجد
زمرہ:استنبول کی مساجد
زمرہ:انیسویں صدی کی مساجد
زمرہ:باسفورس
زمرہ:بیشکتاش
زمرہ:ترک مسجد کے نامکمل مضامین
زمرہ:ترک معماری
زمرہ:ترکیہ کی مساجد
زمرہ:ویکی ڈیٹا سے مطابقت رکھنے والی مختصر تفصیل
زمرہ:سلطنت عثمانیہ کی باروک مساجد
زمرہ:1850ء کی دہائی میں مکمل ہونے والی مساجد
زمرہ:1856کی معماری
زمرہ:استنبول میں عمارات و ساخات
گاو

تصغیر|بائیں|220px|مالی نقشہ میں گاو کا مقام

**گاو** (انگریزی، فرانسیسی: Gao) دریائے نائیجر کے کنارے آباد جمہوریہ مالی کا ایک شہر ہے جو علاقہ گاو کا صدر مقام ہے۔ شہر کی آبادی 2005ء میں 57,978 تھی۔

تاریخی اعتبار سے گاو تجارت اور علم و ہنر کا مرکز تھا جو اپنے دورعروج میں عظیم سلطنت سونغائي کا صدرمقام تھا اور اس کی شمار صحارا کے اہم تجارتی مراکز ٹمبکٹو اور جینے میں ہوتا تھا۔ شہر کی بنیاد ساتویں صدی عیسوی میں کاوکاو ( Kawkaw) کے نام سے رکھا گیا اور اس کے پہلے حکمران کانڈا (Kanda) تھے جنھوں نے زا حکمران خاندان (Za dynasty) کی بنیاد رکھی اور اسی خاندان سے آگے چل کر عظیم سونغائی سلطنت بنی۔ انھوں نے علاقہ سے تجارت کے لیے راہ ہموار کی اور بربریوں کو رہنے کی احازت دی۔ 1009ء میں انہی میں سے ایک زا کوسوئی (Za Kossoi) کے مسلمان ہونے کے بعد تجارت اور زیادہ تیزی سے بڑھنے لگی۔

زیادہ تر آبادی سونغائی بولتی ہے، جبکہ بمبارا بولنے والے بھی خاصی تعداد میں موجود ہیں۔ فروی 2007ء شہر میں سونغائي تہذیب و تمدن کا ساتوں میلہ منایا گیا جس سے سونغائی تہذیب و تمدن کے مرکز کی حیثیت واضح ہوتی ہے۔
[تصغیر|260px|گآو، [مقبرہ اسکیا]]

پرکشش مقامات میں چودہویں صدی عیسوئی کی تعمیر کردہ گاو مسجد (Gao Mosque)، مقبرہ اسکیا (Askia Tomb) جسے عالمی ورثہ قرار دیا گيا ہے، ساحل کا عجائب گھر اور کئی بازار ہیں۔

گاو میں ایک بین الاقوامی ہوائی اڈا موجود ہے اور اس کو آبی رستہ سے دریائے نائیجر کے ساحل پر آباد شہروں بشمول ٹمبکٹو کے ملایا گیا ہے۔ اس کے علاوہ سیاحت بھی معاشیات کا اہم حصہ بن چکی ہے۔


زمرہ:ازواد
زمرہ:افریقی دار الحکومت
زمرہ:تاریخ مالی
زمرہ:سابقہ ممالک کے دار الحکومت
زمرہ:سلطنت مالی
زمرہ:فرانسیسی مغربی افریقہ
زمرہ:مالی کے شہر
زمرہ:ویکی ڈیٹا سے مختلف مختصر وضاحت
زمرہ:مالی کے آباد مقامات
مدعی

**مدعی** (plaintiff) قانونی اصطلاح میں ایک ایسے فریق یا حزب کو کہا جاتا ہے کہ جو کسی عدالت میں کوئی دعویٰ (lawsuit) دائر کرے، اسے اسی شکایت گزاری کی نسبت سے بعض اوقات شکایت گزار یا دعویٰ دائر کرنے والا اور دعویٰ دار بھی کہا جاتا ہے۔ مدعی کا دعوی دائر کرنے کا مقصد و مدعا اپنی کسی تکلیف یا کسی دوسرے (حریف) سے پہنچنے والے کسی بھی قسم کے نقصان کا مداوا (remedy) حاصل کرنا ہوتی ہے اور اس کی فریاد یا شکایت پر عدالت کا منصف یا قاضی جو فیصلہ (judgment) سناتا ہے اسے اصطلاحی زبان میں قانونی مداوا (legal remedy) کہا جاتا ہے اور یہ قانونی مداوا مدعی کے حق میں بھی ہو سکتا ہے اور یا پھر مدعی کو ناکامی بھی ہو سکتی ہے۔

زمرہ:قانونی اصطلاحات
زمرہ:ویکی ڈیٹا سے مطابقت رکھنے والی مختصر تفصیل